नई दिल्ली | दिल्ली में नारायणा पुल पर मंगलवार शाम वाहन चेकिंग के दौरान एक कार चालक द्वारा ट्रैफिक पुलिस के जवान पर गाड़ी चढ़ाने की कोशिश का मामला सामने आया है। हालांकि, अपनी जान बचाने के लिए ट्रैफिक पुलिस कर्मी सूझबूझ के साथ बहादुरी दिखाते हुए कार के बोनट पर चढ़ गया। इसके बावजूद कार चालक ने कार नहीं रोकी। इसी बीच वहां से गुजर रहे आप विधायक जरनैल सिंह की नजर इस घटनाक्रम पर पड़ी तो उन्होंने कार का पीछा कर अपनी कार उस कार के आगे खड़ी कर दी। इसके बाद चालक को कार रोकनी पड़ी। घटना के वक्त कार चल रहे युवक के साथ एक लड़की भी मौजूद थी।